ΚΑΝΟΝΙΣΜΟΣ (ΕΚ) αριθ. 1167/97 ΤΗΣ ΕΠΙΤΡΟΠΗΣ της 26ης Ιουνίου 1997 που τροποποιεί τον κανονισμό (ΕΚ) αριθ. 2221/95 για τις λεπτομέρειες εφαρμογής του κανονισμού (ΕΟΚ) αριθ. 386/90 όσον αφορά το φυσικό έλεγχο κατά την εξαγωγή γεωργικών προϊόντων που τυγχάνουν επιστροφής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 13 παράγραφος 11 καθώς επίσης και τις αντίστοιχες διατάξεις άλλων κανονισμών που αφορούν κοινές οργανώσεις αγοράς άλλων γεωργικών προϊόντων,

Εκτιμώντας:

ότι πρέπει να προσδιοριστούν επακριβώς οι περιπτώσεις για τις οποίες οι αρμόδιες αρχές μπορούν να λάβουν υπόψη τους, για τον υπολογισμό του ελάχιστου ποσοστού ελέγχου, τους φυσικούς ελέγχους που διενεργήθηκαν πριν από τη διασάφηση εξαγωγής 7

ότι στο κείμενο του κανονισμού (ΕΚ) αριθ. 2221/95 της Επιτροπής, της 20ής Σεπτεμβρίου 1995, για τις λεπτομέρειες εφαρμογής του κανονισμού (ΕΟΚ) αριθ. 386/90 του Συμβουλίου όσον αφορά το φυσικό έλεγχο κατά την εξαγωγή γεωργικών προϊόντων που τυγχάνουν επιστροφής (3), υπάρχουν κάποιες αποκλίσεις στις διάφορες γλωσσικές εκδόσεις, οι οποίες μπορεί να έχουν ως αποτέλεσμα την ανομοιογενή εφαρμογή του κανονισμού 7

ότι, πρέπει, στο παράρτημα του κανονισμού που αφορά τις μεθόδους που πρέπει να τηρούνται για τη διενέργεια του φυσικού ελέγχου των εμπορευμάτων για τη συσκευασία των οποίων χρησιμοποιούνται αυτόματες εγκαταστάσεις, να συμπληρωθούν οι παραπομπές για το θέμα αυτό με την οδηγία 76/211/ΕΟΚ του Συμβουλίου, της 20ής Ιανουαρίου 1976, περί προσεγγίσεως των νομοθεσιών των κρατών μελών των αναφερομένων στην προπαρασκευή σε μάζα ή όγκο ορισμένων προϊόντων σε προσυσκευασία (4) 7

ότι, συνεπώς, πρέπει να τροποποιηθεί ο κανονισμός (ΕΚ) αριθ. 2221/95 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2221/95 τροποποιείται ως εξής:

1. Στο άρθρο 8 παράγραφος 1:

α) η δεύτερη περίπτωση αντικαθίσταται από το ακόλουθο κείμενο:

«- σε περίπτωση μεταποίησης που αναφέρεται στο άρθρο 27 του εν λόγω κανονισμού:

από τη στιγμή της αποδοχής της δήλωσης πληρωμής, όταν η επιστροφή υπολογίζεται για ένα ή περισσότερα βασικά προϊόντα,

μετά τη μεταποίηση, όταν η επιστροφή υπολογίζεται για το μεταποιημένο προϊόν.» 7

β) το στοιχείο β) αντικαθίσταται από το ακόλουθο κείμενο:

«β) τα προϊόντα ή τα εμπορεύματα ή τα βασικά προϊόντα που χρησιμοποιήθηκαν για την παραγωγή των εμπορευμάτων που έχουν αποτελέσει αντικείμενο του προηγούμενου φυσικού ελέγχου είναι ίδια ακριβώς με αυτά που αποτελούν αντικείμενο της διασάφησης εξαγωγής.»

2. Το παράρτημα τροποποιείται ως εξής:

Στο σημείο 2 στοιχείο α), η πρώτη πρόταση αντικαθίσταται από την ακόλουθη:

«Εάν ο εξαγωγέας έχει δηλώσει εμπορεύματα, για τη συσκευασία των οποίων χρησιμοποιούσε αυτόματες εγκαταστάσεις σε σάκκους, σε κουτιά, σε φιάλες κ.λπ. και αυτόματης βαθμονομημένης ζύγισης/μέτρησης ή συσκευασίες ή φιάλες κατά την έννοια των οδηγιών 75/106/ΕΟΚ (*) και 75/107/ΕΟΚ (**) και 76/211/ΕΟΚ (***) του Συμβουλίου, ο αριθμός των σάκκων, κουτιών, φιαλών κ.λπ., πρέπει να μετρείται, καταρχήν, συνολικά και η φύση και τα χαρακτηριστικά του εμπορεύματος να ελέγχονται με αντιπροσωπευτική επιλογή από το τελωνείο εξαγωγής.

(*) ΕΕ αριθ. L 42 της 15. 2. 1975, σ. 1.

(**) ΕΕ αριθ. L 42 της 15. 2. 1975, σ. 14.

(***) ΕΕ αριθ. L 46 της 21. 2. 1976, σ. 1.»

3. α) Στο άρθρο 5 παράγραφος 1 πρώτο εδάφιο, ο όρος «επιβεβαίωση» αντικαθίσταται από τον όρο «επαλήθευση» και ο όρος «εμπορεύματος» από τους όρους «του εμπορεύματος» 7

β) στο άρθρο 6 ο όρος «αναγνώριση» αντικαθίσταται από τον όρο «ταυτότητα» 7

γ) στο άρθρο 7 παράγραφος 2 δεύτερο εδάφιο, οι όροι «άλλο τελωνείο» αντικαθίσταται από τους όρους «άλλο γραφείο» 7

δ) στο άρθρο 8 παράγραφος 1 στοιχείο β), οι όροι «αντικείμενο της εξαγωγής» αντικαθίσταται από τους όρους «αντικείμενο της διασάφησης εξαγωγής» 7

ε) στο άρθρο 9 παράγραφος 4 πρώτο εδάφιο, ο όρος «έχει» αντικαθίσταται από τους όρους «το έχει» 7

στ) στο παράρτημα και στο σημείο 1 στοιχείο α) δεύτερο εδάφιο πρώτη πρόταση, οι όροι «επιπλέον δειγματοληψία» αντικαθίστανται από τους όρους «επιπλέον με δειγματοληψία» 7

ζ) στο παράρτημα και στο σημείο 1 στοιχείο α) τέταρτη περίπτωση, οι όροι «καταλόγους ζύγισης» αντικαθίστανται από τους όρους «δελτία ζύγισης».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 126 της 24. 5. 1996, σ. 37.

(3) ΕΕ αριθ. L 224 της 20. 9. 1995, σ. 13.

(4) ΕΕ αριθ. L 46 της 21. 2. 1976, σ. 1.